बृहस्पतिस्मृतिः/क्रियापादः


पीठिका
<table>		
		
<td><p>		
	शोधिते लिखिते सम्यगिति निर्दोष उत्तरे   ।प्रत्यर्थिनोऽर्थिनो वापि क्रिया कारणं इष्यते   ।। १,४.१  ।।	</p>
<td><p>		
	ये तु तिष्ठन्ति करणे तेषां सभ्यैर्विभावना   ।कथयित्वोत्तरं सम्यग्दातव्यैकस्य वादिनः   ।। १,४.२  ।।	</p>
</table>

प्रमाणानां बलाबलम्
<table>		
		
<td><p>		
	प्रतिज्ञां भावयेद्वादी प्रत्यर्थी कारणं तथा   ।प्राग्वृत्तवादी विजयं जयपत्त्रेण भावयेत् ।। १,४.३  ।।	</p>
<td><p>		
	पूर्वपादे विलिखितं यथाक्षरं अशेषतः   ।अर्थी तृतीयपादे तु क्रियया प्रतिपादयेत् ।। १,४.४  ।।	</p>
<td><p>		
	श्रुत्वा पूर्वोत्तरं सभ्यैर्निर्दिष्टा यस्य भावना   ।विभावयेत्प्रतिज्ञातं सोऽखिलं लिखितादिना   ।। १,४.५  ।।	</p>
<td><p>		
	द्विप्रकारा क्रिया प्रोक्ता मानुषीइ दैविकी तथा   ।एकैकानेकधा भिन्ना ऋषिभिस्तत्त्ववेदिभिः   ।। १,४.६  ।।	</p>
<td><p>		
	साक्षिणो लिखितं भुक्तिर्मानुषं त्रिविधं स्मृतम्  ।धटाद्या धर्मजान्ता तु दैवी नवविधा क्रिया   ।। १,४.७  ।।	</p>
<td><p>		
	साक्षिलेख्यानुमानं च मानुषी त्रिविधा क्रिया   ।साक्षी द्वादश भेदस्तु लिखितं त्वष्टधा स्मृतम्  ।। १,४.८  ।।	</p>
<td><p>		
	अनुमानं त्रिधा प्रोक्तं नवधा दैविकी क्रिया   ।प्रथमे वा तृतीये वा प्रमाणं दैवमानुषम्  ।। १,४.९  ।।	</p>
<td><p>		
	उत्तरे स्याच्चतुर्थे तु ससाक्षिजयपत्रकम्  ।ऋणादिकेषु कार्येषु कल्पयेन्मानुषीं क्रियाम्  ।। १,४.१०  ।।	</p>
<td><p>		
	प्राङ्न्याये प्रत्यवस्कन्दे प्रत्यर्थी साधयेत्स्वयम्  ।उत्तरार्थं प्रतिज्ञार्थं अर्थी मिथ्योत्तरे पुनः   ।। १,४.११  ।।	</p>
<td><p>		
	क्रिया न दैविकी प्रोक्ता विद्यमानेषु साक्षिषु ।लेख्ये च सति वादेषु न स्याद्दिव्यं न साक्षिणः   ।। १,४.१२  ।।	</p>
<td><p>		
	वाक्पारुष्ये महीवादे निषिद्धा दैविकी क्रिया   ।प्रदातव्या प्रयत्नेन साहसेषु चतुर्ष्वपि   ।। १,४.१३  ।।	</p>
<td><p>		
	नृपद्रोहे साहसे च कल्पयेद्दैविकीं क्रियाम्  ।। १,४.१४  ।।मणिमुक्ताप्रवालानां कूटहृत्पाशहारकः   ।	</p>
<td><p>		
	हिंसकोऽन्याङ्गनासेवी परीक्ष्यः शपथैः सदा   ।। १,४.१५  ।।महापापाभिशापेषु निक्षेपे हरणे तथा   ।	</p>
<td><p>		
	दिव्यैः कार्यं परीक्षेत राजा सत्स्वपि साक्षिषु   ।। १,४.१६  ।।लिखिते साक्षिवादे च संदिग्धिर्जायते यदि   ।	</p>
<td><p>		
	अनुमाने च संभ्रान्ते तत्र दिव्यं विशोधनम्  ।। १,४.१७  ।।द्यूते समाह्वये चैव विवादे समुपस्थिते   ।	</p>
<td><p>		
	साक्षिणः साधनं प्रोक्तं न दिव्यं न च लेखकम्  ।। १,४.१८  ।।यथालाभोपपन्नैस्तैर्निर्णयं कारयेन्नृपः   ।	</p>
<td><p>		
	प्रकान्ते साहसे वादे पारुष्ये दण्डवाचिके   ।बलोद्भूतेषु कार्येषु साक्षिणो दिव्यं एव च   ।। १,४.१९  ।।	</p>
<td><p>		
	ऋणे लेख्यं साक्षिणो वा युक्तिलेशादयोऽपि वा   ।दैविकी वा क्रिया प्रोक्ता प्रजानां हितकाम्यया   ।। १,४.२०  ।।	</p>
<td><p>		
	चिरन्तनोपांशुकृते चिरनष्टेषु साक्षिषु   ।प्रदुष्टेष्वनुमानेषु दिव्यैः कार्यं विशोधयेत् ।। १,४.२१  ।।	</p>
</table>